Hiermee saam moet ons verseker ook eerlik wees oor wat ons glo i.v.m. God en die wêreld en of dit 'n realistiese weergawe is van wat om ons aangaan, en of dit 'n illusie is. Illusies is gevaarlik!
As iemand dinge glo en doen op grond van irrasionele 'bygelowe' oor hoe die wêreld is, kan dit net op 'n tragedie uitloop.
19 oortuigde gelowiges (waarvan die meeste doktorsgrade in ingenieurswese het) wat God se wil doen teen infidels / ongelowiges, klim in 'n vliegtuig en vlieg in die Twin Towers vas. Hulle was oortuig van hulle geloof in 'n hiernamaals saam met 'n klomp maagde!
Geloofsoortuiging van Christene dat die tempel in Jerusalem herstel moet word sodat Jesus weer kan kom. Sulke oortuigings kan die derde wêreldoorlog veroorsaak, want die heiligdom wat tans die derde heiligste simbool vir die Islam is, staan op die tempelberg.